Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11617

a) Szabványok és Ajánlott Eljárások, melyeket az Egyezmény előírásainak megfelelően a Tanács fogad el. Meghatározásuk az alábbi: Szabvány: bármely előírás, mely fizikai jellemzőkre, konfigurációra, anyagra, teljesítményre, személyzetre vagy eljárásra vonatkozik, melynek egységes alkalmazása a nemzetközi léginavigáció szabályszerűsége és biztonsága érdekében szükséges, és melyre a Szerződő Államok az Egyezmény értelmében törekedni fognak, ha pedig nem tudnak megfelelni az előírásnak, akkor ezt a 38. Cikkely értelmében kötelesek a Tanács tudomására hozni. Ajánlott Eljárás: bármely előírás, mely fizikai jellemzőkre, konfigurációra, anyagra, teljesítményre, személyzetre vagy eljárásra vonatkozik, melynek egységes alkalmazása a nemzetközi léginavigáció biztonsága, szabályossága és hatékonysága érdekében kívánatos, és melyre a Szerződő Államok törekedni fognak hogy megfeleljenek az Egyezménynek.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes